התוכנית "תיק תקשורת" מה-18.12.2008: מאבק היוצרים ברשות השנייה ובזכייניות הטלוויזיה | ראיון עם ארז טל על תוכנית הבידור "האח הגדול" | ודבורית שרגל על מעבר עיתונאים לפוליטיקה
 עמנואל רוזן פותח את התוכנית במונולוג נגד ד"ר ירון זליכה, שלטענתו מאותרג על ידי התקשורת - חוץ מ"ידיעות אחרונות" ונחום ברנע. בהמשך מארח רוזן את רני בלייר, יו"ר איגוד במאים, ואת עוזי פלד, מייסד ומנכ"ל טלעד. הדיון נסוב על טענותיהם של היוצרים במאבק נגד הרשות השנייה וזכייניות הטלוויזיה. הדיון נערך לפני הפגנה מתוכננת מול בנין קוקה-קולה, החברה בבעלותו של מוזי ורטהיים, יו"ר "קשת". עמנואל רוזן מראיין את ארז טל, מנחה תוכנית הבידור "האח הגדול", ושואל אותו על תגובתו לביקורת שהוטחה בתוכנית ובו עצמו. "זו תוכנית משפחתית, ראויה", אומר טל, שטוען כי מבקרי התוכנית נגועים בהטיה גזענית.  דבורית שרגל על מעבר עיתונאים לפוליטיקה.